PTG ร่วงต่อ 5% นิวโลว์ในรอบ 3 ปี โบรกฯชี้หุ้นสะท้อนผลงานอ่อนแอมากแล้วแนะซื้อเป้า 14 บ.
PTG ร่วงต่อ 5% นิวโลว์ในรอบ 3 ปี โบรกฯชี้หุ้นสะท้อนผลงานอ่อนแอมากแล้วแนะซื้อเป้า 14 บ. โดย ณ เวลา 15.32 น. ราคาอยู่ที่ระดับ 10.50 น. ลบ 0.60 บาท หรือ 5.41% ด้วยมูลค่าซื้อขาย 378.59 ล้านบาท 
24 ส.ค. 2561

ผู้สื่อข่าวบริษัท พีทีจี เอ็นเนอยี จำกัด (มหาชน) หรือ PTG ราคาหุ้น ณ เวลา 15.32 น. อยู่ที่ระดับ 10.50 น. ลบ 0.60 บาท หรือ 5.41% ด้วยมูลค่าซื้อขาย 378.59 ล้านบาท ราคาหุ้นปรับตัวต่ำสุดในรอบ 3 ปี 3 เดือน โดยนับตั้งแต่หุ้นลงไปทดสอบระดับ 10.50 บาท เมื่อวันที่ 18 พ.ค. 2558

บล.ทิสโก้ ระบุในบทวิเคราะห์วันนี้(24ส.ค.) ว่า ราคาหุ้น PTG ปรับตัวลดลงมา -26% ในช่วง 1 เดือนที่ผ่านมา จากผลประกอบการที่สร้างความผิดหวังและไม่เติบโตเมื่อเทียบกับในอดีต ซึ่งเป็นผลมาจากค่าการตลาดที่หดตัวในธุรกิจจำหน่ายน้ำมัน
คาดกำไรจะหดตัวในไตรมาส 3 จากปัจจัยด้านฤดูกาล และภาวะเศรษฐกิจในต่างจังหวัดโดยเฉพาะในภาคเหนือและตะวันออกเฉียงเหนือที่ยังไม่ฟื้นตัว (สาขาของ PTG กว่า 50% อยู่ในทั้ง 2 ภาคนี้) และคาดจะกลับมาฟื้นตัวดีขึ้นในช่วงปลายปีจากเป็นช่วงฤดูกาลเดินทาง รวมถึงคาดเห็นผลจากการขยายธุรกิจ non-oil ทั้ง Palm Complex ที่จะเริ่มขาย biodiesel ได้ในไตรมาส 4 , ธุรกิจร้านกาแฟที่คาดขาดทุนน้อยลงและถึงจุดคุ้มทุนในปีหน้า โดยมองว่าราคาหุ้นที่ปรับตัวลงมาสะท้อนแนวโน้มผลประกอบการที่อ่อนตัวไปแล้ว ดังนั้น เรายังคงแนะนำ “ซื้อ” ราคาเป้าหมาย 14 บาท
คาดผลประกอบการใน ไตรมาส 3/61 จะอ่อนตัวตามฤดูกาล จากคาดปริมาณน้ำมันจะหดตัว QoQ และคาดจะฟื้นตัวกลับมาเติบโตในไตรมาส 4/61 สำหรับค่าการตลาดสำหรับเดือนกรกฎาคม – สิงหาคม จากข้อมูล EPPO ค่าการตลาดปรับขึ้นมาอยู่ที่ 1.75 บาทต่อลิตรสำหรับน้ำมันดีเซลและ 1.91 บาทต่อลิตรสำหรับโดยรวม ซึ่งอยู่ในระดับที่สูงกว่าไตรมาสที่ผ่านมา
สำหรับธุรกิจ non-oil ปัจจุบันมีสัดส่วนรายได้และอัตรากำไรขั้นต้น 3% และ 10% ตามลำดับ ราคาดจะเห็นสัดส่วนกำไรขั้นต้นเพิ่มมาอยู่ที่ 9% ในปีนี้ ตามการขยายสาขาของธุรกิจ Non-oil ร้านกาแฟพันธุ์ไทย ตั้งเป้าขยายสาขาเป็น 180 สาขาในปีนี้ และคาดจะถึงจุดคุ้มทุนได้ในปีหน้า, ร้าน CoffeeWorld ปัจจุบันมี 85 สาขาซึ่งถึงจุดคุ้มทุนแล้วในปีนี้ สำหรับธุรกิจอื่นๆ ทั้ง Max Mart, Pro Truck, Autobac จะทยอยถึงจุดคุ้มทุนในอีก 1-2 ปีข้างหน้า